CELEX: 22000D0017
Language: hr
Date: 2000-01-28 00:00:00
Title: Odluka Zajedničkog odbora EGP-a br. 17/2000 od 28. siječnja 2000. o izmjenama Protokola 31 uz Sporazum o EGP-u o suradnji u posebnim područjima izvan četiriju sloboda

11/Sv. 093
            
            
               HR
            
            
               Službeni list Europske unije
            
            
               204
            
         22000D0017
   
               L 103/34
            
            
               SLUŽBENI LIST EUROPSKE UNIJE
            
            
               28.01.2000.
            
         
      ODLUKA ZAJEDNIČKOG ODBORA EGP-a
   br. 17/2000
   od 28. siječnja 2000.
   o izmjenama Protokola 31 uz Sporazum o EGP-u o suradnji u posebnim područjima izvan četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je prilagođen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 uz Sporazum izmijenjen je Odlukom br. 23/1999 Zajedničkoga odbora EGP-a od 26. veljače 1999. (1)
               
            
         
               (2)
            
            
               Primjereno je proširiti suradnju ugovornih stranaka Sporazuma na način da uključuje višegodišnji program studija, analiza, predviđanja i drugog povezanog rada u energetskom sektoru (od 1998. do 2002.) (program ETAP) (Odluka Vijeća 1999/22/EZ) (2).
            
         
               (3)
            
            
               Protokol 31 uz Sporazum trebalo bi stoga izmijeniti kako bi se omogućila takva proširena suradnja s učinkom od 1. siječnja 2000.,
            
         ODLUČIO JE:
   Članak 1.
   Članak 14. Protokola 31 uz Sporazum mijenja se kako slijedi:
   
               1.
            
            
               Umeće se sljedeći novi stavak:
               
                           „2. (b)
                        
                        
                           Od 1. siječnja 2000. države EFTA-e sudjeluju u programu Zajednice navedenom u stavku 5. točki (d) i u aktivnostima koje iz njega proizlaze.”
                        
                     
         
               2.
            
            
               Riječi „stavak 5. točke (a), (b) i (c)” u stavcima 3. i 4. mijenjaju se i glase „stavak 5. točke (a), (b), (c) i (d)”.
            
         
               3.
            
            
               U stavak 5. dodaje se sljedeće:
               
                           „(d)
                        
                        
                           
                              399 D 0022: Odluka Vijeća 1999/22/EZ od 14. prosinca 1998. o donošenju višegodišnjeg programa studija, analiza, predviđanja i drugog povezanog rada u energetskom sektoru (od 1990. do 2002.) (program ETAP) (SL L 7, 13.1.1999., str. 20.)”
                        
                     
         Članak 2.
   Ova Odluka stupa na snagu 29. siječnja 2000., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Primjenjuje od 1. siječnja 2000.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 28. siječnja 2000.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  SL L 148, 22.6.2000., str. 48.
   
      (2)  SL L 7, 13.1.1999., str. 20.
   
      (3)  Ustavni zahtjevi su navedeni. Datum stupanja na snagu: 1. kolovoza 2000.